CELEX: 62010CN0005
Language: fi
Date: 2010-01-06 00:00:00
Title: Asia C-5/10 P: Valitus, jonka Giampietro Torresan on tehnyt 6.1.2010 ensimmäisen oikeusasteen tuomioistuimen (toinen jaosto) asiassa T-234/06, Torresan v. sisämarkkinoiden harmonisointivirasto (tavaramerkit ja mallit) (SMHV) ja Klosterbrauerei Weissenohe GmbH & Co. KG, 19.11.2009 antamasta tuomiosta

13.3.2010   
            
            
               FI
            
            
               Euroopan unionin virallinen lehti
            
            
               C 63/36
            
         Valitus, jonka Giampietro Torresan on tehnyt 6.1.2010 ensimmäisen oikeusasteen tuomioistuimen (toinen jaosto) asiassa T-234/06, Torresan v. sisämarkkinoiden harmonisointivirasto (tavaramerkit ja mallit) (SMHV) ja Klosterbrauerei Weissenohe GmbH & Co. KG, 19.11.2009 antamasta tuomiosta
   (Asia C-5/10 P)
   2010/C 63/57
   Oikeudenkäyntikieli: italia
   
      Asianosaiset
   
   
      Valittaja: Giampietro Torresan (edustajat: asianajajat G. Rechner ja R. Munarini)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV) ja Klosterbrauerei Weissenohe GmbH & Co. KG
   
      Vaatimukset
   
   
               —
            
            
               asiassa T-234/06 annettu tuomio, joka on rekisteröity numerolla 414 968 ja annettu tiedoksi 19.11.2009 päivätyllä faksilla, on kumottava
            
         
               —
            
            
               valittajan jo ensimmäisen oikeusasteen tuomioistuimessa esittämät vaatimukset asiassa T-234/06 on kokonaisuudessaan hyväksyttävä
            
         
               —
            
            
               SMHV on joka tapauksessa velvoitettava korvaamaan kaikki oikeudenkäyntikulut mukaan lukien kahdessa aikaisemmassa SMHV:n muutoksenhakuasteessa aiheutuneet oikeudenkäyntikulut ja ensimmäisen oikeusasteen tuomioistuimessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               maatalous- ja elintarvikealaa koskevan yhteisön lainsäädännön rikkominen ja/tai virheellinen soveltaminen
            
         
               2)
            
            
               kuluttajansuojaa koskevan yhteisön lainsäädännön rikkominen ja/tai virheellinen soveltaminen keskivertokuluttajan käsitteen osalta
            
         
               3)
            
            
               oikeudenkäyntikieltä koskevien säännösten rikkominen
            
         
               4)
            
            
               tosiseikkojen tai todisteiden vääristely siltä osin kuin tosiseikkojen tai todisteiden tarkoituksena on yhteisön tavaramerkkiasetuksen (1) 7 artiklan 1 kohdan c alakohdan rikkomisen tai virheellisen soveltamisen osoittamiseksi esittää ainoana ja lopullisena päätelmänä, että tavaramerkki Cannabis on täysin erottamiskykyinen eikä se ole kuvaileva, sekä ensimmäisen oikeusasteen tuomioistuimen esittämien perustelujen ristiriitaisuus, kun se katsoi tavaramerkin Cannabis kuvailevaksi. Tämän vuoksi kantaja vaatii asiassa T-234/06 annetun riidanalaisen tuomion kumoamista kokonaisuudessaan.
            
         
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).